### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. november 2019 har vedtaget Magistratens foranstående indstilling af 18. november 2019.

Enhedslisten de Rød-Grønnes og Alternativets byrådsgrupper kunne ikke tiltræde indstillingen.

 *Forslag til folder som oplæg til debat om udvidelse af [adresse].*

### Resumé

[adresse] ønsker at udvide havnen med en ny molearm og nye kajer ud i havet mod øst. De har derfor ansøgt om en ændring af kommuneplanen i form af et kommuneplantillæg, der gør det muligt.

[adresse] har en vigtig infrastrukturel rolle i forhold til byens og regionens forbindelse med omverdenen. En udvidelse af [adresse] kan således ses som et bidrag til den positive økonomiske udvikling i den østjyske region og til at udvikle transportinfrastrukturen mod mere energieffektiv og miljøvenlig godstransport.

Samtidig er kysten med til at gøre [adresse] attraktiv og unik. Det er derfor også et mål, at planlægningen skal beskytte de landskabelige værdier, naturkvaliteterne og de rekreative interesser, der knytter sig til kystområdet.

Byrådet vedtog i september 2018 at igangsætte plan- og miljøvurderingsprocessen for den ønskede havneudvidelse, herunder at byrådet skal forelægges debatoplægget om ændring af kommuneplanen inden udsendelse.

Debatoplægget er vedhæftet som bilag. Det beskriver udvidelsen og inviterer til en bred debat om havneudvidelsen og til at indsende idéer og forslag til planlægningsarbejdet, herunder til hvad der skal indgå i miljøvurderingerne.

Siden den første ansøgning har [adresse] reduceret landanlægget med kajer fra 140 ha. til 100 ha. Den omkransende dækmole har stort set samme placering og omfang som først ansøgt.

### Indstilling

At 1) forslag til høringsfolder godkendes til offentlig fremlæggelse.

### Sagens forløb

14-11-2019 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 18-11-2019 Magistraten

Fremsendes til [adresse] med bemærkning, at Magistraten i mødet den 18. november 2019 anbefaler, at byrådet tiltræder Magistratsafdelingen for Teknik og Miljøs indstilling af 28. oktober 2019.

Hans Steffensen tog forbehold.

 27-11-2019 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. november 2019 har vedtaget Magistratens foranstående indstilling af 18. november 2019.

Enhedslisten de Rød-Grønnes og Alternativets byrådsgrupper kunne ikke tiltræde indstillingen.